[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000004", "text": "EriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseks"}, {"text_idx": "#000005", "text": "Maimets: vaktsineerimata lapsed on uute koroonatu\u0308vede katel"}, {"text_idx": "#000006", "text": "Lasteaiast ja koolist saadud nakkuse viib pealtna\u0308ha terve laps koju oma vanematele ja vanavanematele. Autor/allikas: Thomas Cizauskas/Flickr (CC BY-NC-ND 2.0)"}, {"text_idx": "#000007", "text": "Ravimitootja Moderna teatas sel na\u0308dalal, et hakkab katsetama, kas nende koroonavaktsiin sobib ka poole- kuni u\u0308heteistaastastele lastele. Pfizer ja BioNTech juba uurivad 12\u201315-aastaseid lapsi ja plaanivad hakata uurima nooremaidki. Tartu U\u0308likooli rakubioloogia professor Toivo Maimetsa so\u0303nul on laste vaktsineerimine uue koroonaviiruse lo\u0303plikuks vo\u0303itmiseks ha\u0308davajalik."}, {"text_idx": "#000008", "text": "Ehkki lapsed ei po\u0303e COVID-19 haigust kuigi to\u0303siselt ega pruugi u\u0308ldse mingeid su\u0308mptomeid ilmutada, on nende vaktsineerimine Maimetsa so\u0303nul oluline mitmel po\u0303hjusel. \"Esiteks teame, et lapsed on viiruse kandjad ja viirust kannavad nad va\u0308ga ha\u0308sti,\" selgitas rakubioloog. Kui teistes vanuseru\u0308hmades nakatumine Eestis va\u0308heneb, siis laste seas on see Maimetsa so\u0303nul to\u0303usuteel. Lasteaiast ja koolist saadud nakkuse viib pealtna\u0308ha terve laps koju oma vanematele ja vanavanematele."}, {"text_idx": "#000009", "text": "Teiseks pole Eestis ku\u0308ll nii palju lapsi, kui mo\u0303nes teises riigis, ent nad moodustavad siiski suure osa elanikkonnast. Maimetsa so\u0303nul ta\u0308hendab laste vaktsineerimata ja\u0308tmine seega, et viirusel on populatsioonis olemas suur hulk peremehi, kelle seas ringelda, paljuneda ja muutuda. \"See ta\u0308hendab, et meil on u\u0308ks reservuaar, kus kogu aeg ku\u0308psetatakse uusi tu\u0308vesid,\" po\u0303hjendab ta, kuid lisab, et vaktsineerimata ja\u0308tmine on u\u0308hiskonnas laiem probleem. \"Ma ennustan, et meil on see probleem juba suvel ka\u0308es,\" to\u0303deb ta. Mida rohkem inimesi keeldub vaktsiinist, seda rohkem tekib neis Maimetsa so\u0303nul uusi tu\u0308vesid, mis o\u0303o\u0303nestavad olemasoleva vaktsiini to\u0308o\u0308kindlust."}, {"text_idx": "#000010", "text": "Kolmandaks vo\u0303ib lastel, nagu ta\u0308iskasvanutelgi, olla kaasuvaid haigusi, mis muudavad nad COVID-19-le vastuvo\u0303tlikumaks. \"U\u0308ks on na\u0308iteks tsu\u0308stiline fibroos, mis on pa\u0308rilikult edasi kanduv ja retsessiivne haigus, mis ta\u0308hendab seda, et lima on inimestel tihe ja paks. See ta\u0308hendab pidevaid kopsupo\u0303letikke ja ko\u0303iki muid probleeme ka,\" toob professor na\u0308ite. Samuti vo\u0303ib uus koroonaviirus kulgeda raskemini na\u0308iteks multisu\u0308steemse po\u0303letikulise su\u0308ndroomiga lastel."}, {"text_idx": "#000011", "text": "Praeguseks katsetavad oma vaktsiini sobivust lastele vo\u0303i noortele juba ko\u0303ik suuremad turulolijad. \"Pfizer teeb praegu 12\u201315-aastastel juba su\u0308gisest saadik katseid ja nad hakkavad tegema 5\u201311-aastastel kohe,\" u\u0308tleb Toivo Maimets. Moderna, kes alustas nu\u0308u\u0308d 6750 lapsega katseid poole- kuni u\u0308heteistaastaste seas, on katsetanud oma vaktsiini 12\u201317-aastaste noorte peal alates detsembrist. AztraZenecagi alustas la\u0308inud kuul 6\u201317-aastaste lastega oma kaitsesu\u0308sti katseid."}, {"text_idx": "#000012", "text": "Ko\u0303ik loetletud tootjad on Maimetsa so\u0303nul va\u0308lja jaganud ka lubadusi, millal vaktsiin lasteni jo\u0303uab. Pfizer loodab hakata su\u0308gisel 12\u201315-aastaseid vaktsineerima. \"Nad lubavad aasta lo\u0303puks ka 5\u201311-aastaste tulemused ka\u0308tte saada, nii et ikkagi sellel aastal,\" selgitab rakubioloog. \"Moderna loodab samamoodi kas kooliaasta alguseks vo\u0303i aasta lo\u0303puks hakata lapsi vaktsineerima.\""}, {"text_idx": "#000013", "text": "Vaktsiiniarenduse kiirele tempole vajutab Maimetsa hinnangul gaasi juurde vo\u0303itlus vaktsiiniturul. \"Minu hinnangul see, mis AstraZenecaga ta\u0308na toimub, on ka turuvo\u0303itlus, mitte meditsiiniline probleem. Ma ta\u0308iesti teadlikult ja kindlalt u\u0308tlen seda: see ei ole meditsiiniline probleem, see on turuvo\u0303itlus,\" u\u0308tleb ta."}, {"text_idx": "#000014", "text": "Laste vaktsineerimine vo\u0303ib rakubioloogi so\u0303nul hakata huvitavaid olukordi tekitama ka suvisel turismihooajal. Populaarsed sihtriigid nagu na\u0308iteks Kreeka ja Sloveenia plaanivad end varsti turistidele avada, ent u\u0308le riigipiiri oodatakse inimesi, kel on ette na\u0308idata negatiivne koroonatest vo\u0303i kes on vaktsineeritud."}, {"text_idx": "#000015", "text": "\"Nu\u0308u\u0308d on huvitav, mida erinevad riigid no\u0303uavad,\" ma\u0308rgib Maimets. \"Mo\u0303ned no\u0303uavad ka laste vaktsineerimist. Teised u\u0308tlevad, et kui sul on ikka alla 12-aastane laps, siis vo\u0303ib ta vaktsineeritud emme vo\u0303i issiga tulla.\" Kuna praegu veel alla 12-aastaseid lapsi ei vaktsineerita, muutub lapse vaktsineeritus professori so\u0303nul sihtriigi valikul oluliseks teguriks. \"Tekib huvitav segregatsiooni moment vo\u0303i va\u0308hemalt mul tuleb hakata riiki valima, kuhu ma la\u0308hen lapsega vo\u0303i minu puhul lapselapsega,\" to\u0303deb ta."}, {"text_idx": "#000016", "text": "Miks tuleb aga lastega enne vaktsineerimist u\u0308ldse eraldi katseid teha? \"Lu\u0308hike vastus on, et lapsed ei ole va\u0308ikesed ta\u0308iskasvanud,\" u\u0308tleb Toivo Maimets. Laste fu\u0308sioloogia ja biokeemia on tema so\u0303nul ta\u0308iskasvanu omast va\u0308ga erinevad. Samuti pole vo\u0303rreldavad na\u0308iteks inimese hormoonsu\u0308steem enne ja pa\u0308rast puberteeti. Seepa\u0308rast on eraldi olemas ka lastearstid."}, {"text_idx": "#000018", "text": "Niisiis peavad katsed professori so\u0303nul na\u0308itama, kas lapsed reageerivad vaktsiinidele kuidagi teisiti vo\u0303i mitte. \"Tegelikult praegused tulemused, mida on juba olemas ka laste peal, na\u0308itavad, et suuri erinevusi siiski ei leita,\" nendib ta."}, {"text_idx": "#000019", "text": "Seega pole olemasolevaid vaktsiine to\u0303ena\u0308oliselt vaja laste jaoks kuidagi teistsuguseks kujundada. \"Juhtivad ravimifirmad, kes praegu ko\u0303ik teevad laste ja noorte peal katseid, usuvad u\u0308ldiselt, et olemasolevaid vaktsiine saab teatud ettevaatusabino\u0303udega rakendada laste peal,\" lisab Maimets."}, {"text_idx": "#000020", "text": "Veel vo\u0303rdleb rakubioloog praegust koroonaviirust 1960. aastatel palju kahju teinud leetritega. Mo\u0303lemad haigused kulgevad lastel kergelt ja vanematel inimestel raskekujuliselt. Leetrivaktsiin sai valmis 1960. aastate algupoolel. Kuna leetreid ei kanna vaheperemehena edasi u\u0308kski loom, saadi nakkusest maailmas lahti kuni viimase ajani, mil inimesed u\u0308ha va\u0308hem leetrite vastu vaktsineerivad."}, {"text_idx": "#000021", "text": "\"Lihtsaid ja\u0308reldusi on siit raske teha, aga selge on see, et kui me ko\u0303ik oleksime vaktsineeritud, siis meil oleks juba mured ammu a\u0308ra unustatud ja me oleks normaalse elu juures,\" so\u0303nab Maimets ka praeguse olukorra kohta."}, {"text_idx": "#000022", "text": "Lastearst: ka lapsed vajavad koroona to\u0303ttu haiglaravi"}, {"text_idx": "#000024", "text": "Eakatest kolmandik on saanud va\u0308hemalt u\u0308he vaktsiinidoosi"}, {"text_idx": "#000028", "text": "KKK: peaaegu ko\u0303ik, mida vo\u0303iksid teada koroonavaktsiinide kohta"}, {"text_idx": "#000029", "text": "Rakubioloog: lisaks vaktsiinide logistikale on murekohaks ka hariduslu\u0308ngad"}, {"text_idx": "#000030", "text": "Rakubioloog: praegu kasutatav koroonatest vo\u0303ib olla liiga ta\u0308pne"}, {"text_idx": "#000031", "text": "Uuring: enamik Eesti linnapuuke kannab ohtlikke haigustekitajaid"}, {"text_idx": "#000032", "text": "Avastatud aine aitab astronautide luid hoida"}, {"text_idx": "#000033", "text": "Fu\u0308sioterapeut: jutt o\u0303igest ru\u0308hist on iganenud"}, {"text_idx": "#000034", "text": "Koroonaviirusega nakatumine on to\u0303usuteel, ringi liigub palju uusi tu\u0308vesid"}, {"text_idx": "#000035", "text": "Uuring: mo\u0303ned patsiendid ma\u0308letavad oma surma"}, {"text_idx": "#000036", "text": "Vanemate vaktsiinipelgus vo\u0303ib tagasi tuua ohtlikud lastehaigused"}, {"text_idx": "#000037", "text": "Uuring nihutas rasvumisepideemia alguse arvatust varasemaks"}, {"text_idx": "#000038", "text": "Eesti inimesed saavad lapsi u\u0308ha enam peale \"parim enne\" mo\u0308o\u0308dumist"}, {"text_idx": "#000040", "text": "Farmatseut: ta\u0308iha\u0308bi tagaja\u0308rjel levib mure kiiremini"}, {"text_idx": "#000042", "text": "Laste kriitikameelt pa\u0308rsib usk meediaplatvormide aususesse"}, {"text_idx": "#000043", "text": "Eesti neljas satelliit saadetakse orbiidile oktoobri alguses"}, {"text_idx": "#000045", "text": "Tehisaru hakkab so\u0303naja\u0308rjestuste ko\u0303rval inimka\u0308itumist ennustama"}, {"text_idx": "#000046", "text": "Lu\u0308hikoonuliste koerato\u0303ugude abitus teeb nad inimesele armsaks"}, {"text_idx": "#000049", "text": "Meelespea ta\u0308iskasvanule: mille vastu peaks (uuesti) vaktsineerima"}, {"text_idx": "#000050", "text": "Hirmutav toiduvideo: katse \"mu\u0308rgise\" o\u0303una ja Fantaga \u2013 kui ohtlik on toit pa\u0308riselt?"}, {"text_idx": "#000053", "text": "Kuidas parandada immuunsust? Immunoloogid jagavad praktilisi soovitusi"}, {"text_idx": "#000055", "text": "HPV vaktsiinist: ausalt ja emotsioonideta"}, {"text_idx": "#000056", "text": "Viis praktilist tervisesoovitust: kahe trennikorra ja 10 000 sammu mu\u0308u\u0308t"}, {"text_idx": "#000059", "text": "Hambaarst: \"tervisliku\" mahla joomine vo\u0303ib lapse juba noorelt sandistada"}, {"text_idx": "#000060", "text": "To\u0308o\u0308l ka\u0308imine on kahjulik ja pole tarvilikki"}, {"text_idx": "#000061", "text": "Eesti inimesed on pikkuselt maailmas kolmandal kohal"}, {"text_idx": "#000063", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]